जीतकर लौटी आईटीआई की लड़कियों का स्वागत
पटियालामें हुए खेल मुकाबलों में सरकारी आईटीआई मूनक की लड़कियों ने विभिन्न खेलों में बढिय़ा प्रदर्शन करते हुए क्षेत्र का नाम रोशन किया है। मूनक की लड़कियों ने वॉलीबाल में पटियाला आईटीआई की लड़कियों को करारी हार दी।
लड़कियों का आईटीआई पहुंचने पर स्टाफ द्वारा भव्य स्वागत किया गया। टीम के कोच जसपाल सिंह द्वारा करवाई कड़ी मेहनत की बदौलत टीम ने कप्तान बलजीत कौर की अगुवाई में सरकारी आईटीआई पटियाला की टीम को 25-19 से शिकस्त दी पंजाब स्तरीय मैचों में नाम दर्ज करवाया। इसके अलावा 1500 मीटर दौड़ में सुनीता रानी ने पहला, 800 मीटर दौड़ में सुनीता रानी ने दूसरा, हाई जंप में मनजीत कौर ने पहला, रिले रेस में मनजीत कौर ने दूसरा स्थान लौंग जंप में तीसरा स्थान प्राप्त किया। खेलों के इंचार्ज जसपाल सिंह ने बताया कि लड़कियां अब राज्य स्तरीय खेलों में वॉलीबॉल, 1500 मीटर दौड़, हाई जंप में भाग लेंगी। प्रिंसिपल गगनदीप सिंगला ने लड़कियों को बधाई देते हुए आगामी मैचों के लिए शुभकामनाएं दी। इस मौके हरबंस कौर, वीरपाल कौर, निर्मल ज्योति, सुरेश कांता, नीरज बांसल, मलकजोत सैणी, सपना रानी, अमनदीप कौर, गुरमेल सिंह, हरमेल सिंह, गुरजीत सिंह, मघर सिंह, बबलू, जरनैल सिंह, सुरेश कुमार, सुखविंदर कौर, हरीपाल मौजूद थे। (वरिंदर)
मूनक में विजेता लड़कियां स्टाफ के साथ।
hin_Deva hin_Deva hin_Deva hne_Deva